Tapas uitpakslaai | rooi rose Tapas uitpakslaai | rooi rose
Pak ’n verskeidenheid happies uit op ’n mooi houtbord. Elke ou kan homself help en sy eie slaai pak of aan die verskeidenheid pik-pik. Ons het eiervrug gerooster, artisjokke gemarineer, cannelini-boontjies met kruie gemeng en dit saam met kruisement en parmesaanlappies voorgesit. Hoemoes is ’n Griekse sous. Ons het dit met Bulgaarse jogurt gemeng vir ’n heerlike doopsous, die perfekte smaakkombinasie met eiervrug en artisjokke. Resep deur Vickie de Beer
Rooi Rose Pak ’n verskeidenheid happies uit op ’n mooi houtbord. Elke ou kan homself help en sy eie slaai pak of aan die verskeidenheid pik-pik. Ons het eiervrug gerooster, artisjokke gemarineer, cannelini-boontjies met kruie gemeng en dit saam met kruisement en parmesaanlappies voorgesit. Hoemoes is ’n Griekse sous. Ons het dit met Bulgaarse jogurt gemeng vir ’n heerlike doopsous, die perfekte smaakkombinasie met eiervrug en artisjokke. Resep deur Vickie de Beer Kos Tapas uitpakslaai European Druk resep
125 ml (½ k) hoemoes
125 ml (½ k) Bulgaarse jogurt
’n hand vol gekapte kruisementblare, plus ekstra
4 eiervrugte, in die lengte in 1 cm-skywe gesny
olyfolie, om mee te verf
1 kg artisjokke, harde blare en stingel verwyder en middeldeur gesny
1 stingelui, fyn gekap
250 ml (1 k) olyfolie
15 ml (1 e) fyn gekapte tiemie
Maldonsout en gemaalde swartpeper
1 x 400 g-blik canneliniboontjies, gedreineer
rooi ui, dun gesny
50 g parmesaan, met ’n groenteskiller gesny
Hoemoessous: Meng die hoemoes, jogurt en gekapte kruisementblare. Hou eenkant.
Eiervrugte: Strooi sout oor die eiervrugskywe en laat staan vir sowat 20 min. of tot daar vloeistof begin uitloop. Spoel af onder koue water. Verf met olie en rooster vir 3 min. aan albei kante oor die kole of onder die oondrooster.
Artisjokke: Maak ’n groot bak vol koue water en druk die suurlemoen se sap daarin. Hou eenkant. Haal die middelste, harige gedeelte van die artisjok uit en sit die artisjokke in die suurlemoenwater. Verhit ’n groot kastrol vol water tot kookpunt. Dreineer die artisjokke en sit in die kokende water. Verlaag die temperatuur na matig en prut vir 5-7 min. tot hulle sag is, maar nog hul vorm behou. Haal uit die kookwater en hou eenkant. Meng die salot, mosterd en asyn in ’n middelslagbak. Gooi die olie stadig by terwyl jy roer. Gooi die tiemie by en geur na smaak. Marineer die artisjokke vir 20 min. hierin of tot benodig.
Cannelini-boontjies: Meng die pietersielie, suurlemoenskil en knoffel versigtig deur die bone. Geur na smaak.
Splinternuwe, gratis vervolgverhaal: Sjef Snoekie